वन्दे मातरम्
बंगाल में चले स्वाधीनता-आन्दोलन के दौरान विभिन्न रैलियों में जोश भरने के लिए यह गीत गाया जाने लगा। धीरे-धीरे यह गीत लोगों में अत्यधिक लोकप्रिय हो गया। ब्रिटिश सरकार इसकी लोकप्रियता से भयाक्रान्त हो उठी और उसने इस पर प्रतिबन्ध लगाने पर विचार करना शुरू कर दिया। सन् १८९६ में भारतीय राष्ट्रीय कांग्रेस के कलकत्ता अधिवेशन में गुरुदेव रवीन्द्रनाथ ठाकुर ने यह गीत गाया। पाँच साल बाद यानी सन् १९०१ में कलकत्ता में हुए एक अन्य अधिवेशन में श्री चरणदास ने यह गीत पुनः गाया। सन् १९०५ के बनारस अधिवेशन में इस गीत को सरलादेवी चौधरानी ने स्वर दिया।
संगीत कल्पतरु
संगीत कल्पतरु स्वामी विवेकानन्द तथा वैष्णव चरन बसक द्वारा सम्पादित एवं संग्रहीत बांग्ला गीतों का एक संग्रह है। यह पुस्तक १८८७ के अगस्त या सितम्बर माह में आर्य पुस्तकालय कोलकाता से पहली बार प्रकाशित हुई थी। पुनः १९६३ में स्वामी विवेकानन्द के जन्म शताब्दी के अवसर पर यह पुस्तक 'संगीत साधनाय बिबेकाननद ओ संगीत कल्पतरु' नाम से प्रकाशित की गयी। इस पुस्तक में रवीन्द्रनाथ ठाकुर द्वारा रचित १२ गीत संग्रहीत हैं।